MJD ออกหุ้นกู้ 2 พันลบ.อายุ 2 ปีครึ่ง ชูดบ.สูง 6.80% ขายสถาบัน-รายใหญ่ 12-14 ม.ค.64
MJD ออกหุ้นกู้ 2 พันลบ.อายุ 2 ปีครึ่ง ชูดบ.สูง 6.80% ขายสถาบัน-รายใหญ่ 12-14 ม.ค.64
23 ธ.ค. 2563

บริษัท เมเจอร์ ดีเวลลอปเม้นท์ จำกัด (มหาชน) หรือ MJD ยื่นแบบแสดงรายการข้อมูลต่อสำนักงานคณะกรรมการกำกับหลักทารัยพ์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2564 มูลค่าไม่เกิน 2,000 ล้านบาท อายุ 2 ปี 6 เดือน ครบกำหนดไถ่ถอนปี พ.ศ.2566 อัตราดอกเบี้ยคงที่ร้อยละ 6.80 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยหุ้นกู้จำนวนดังกล่าวเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้ในวันที่ 12-14 ม.ค.64 ผ่านผู้จัดการการจัดจำหน่ายหุ้นกู้ ได้แก่ บล.เอเซีย พลัส บล.โกลเบล็ก บล.ฟินันเซีย ไซรัส บล.ไอร่า บล.เคทีบี (ประเทศไทย) บล.เคจีไอ (ประเทศไทย) และบล.เมอร์ชั่น พาร์ทเนอร์
สำหรับอันดับความน่าเชื่อถือของบริษัทอยู่ที่ “BB+” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 10 ก.ค.63
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อเตรียมชำระคืนหุ้นกู้รุ่น MJD214A ที่จะครบกำหนดชำระในวันที่ 30 เม.ย.64 จำนวน 2,500 ล้านบาท